MŰSZAKI LEÍRÁS

Dunaújváros, **Március 15. téren,** az Arany János Általános Iskola előtti járda felújítása

**1./ Jelenlegi állapot**

Dunaújvárosban, a Március 15. téren, az Arany János Általános Iskola előtti területen jelenleg rossz állapotú, aszfalt burkolatú járda található. A felújítandó járdaszakaszon 1 db, 300×70 cm-es, egyedi közmű alagút fedlap, valamint 1 db 60 cm átmérőjű közmű aknafedlap található.

A tervezett felújítás a Március 15. tér 2. lépcsőháztól lefelé vezető, 2,8 m széles járdát, valamint az iskola Március 15. tér felőli kerítése mellett vezető 3,8 m széles járdát érinti, a mellékelt térképen jelzett területen.

**2./ Tervezett állapot**

A rossz állapotú aszfalt burkolatú járda helyére térkő burkolatú járda készül. Az új járda A Fáklya u. 2. lépcsőház előtt a korábbi járdafelújítás széléhez csatlakozik. A Március 15. tér felöli oldalon a KRESZ pályától kivezető aszfalt burkolatú járda vonaláig tart a felújítandó szakasz. Az iskola mellett az aszfalt burkolatú csepegő járdához csatlakozik az új járda. Az iskola bejárata előtti téren a meglévő magas ágyások támfalai jelentik a járdafelújítás határát. A felújítandó területet a mellékelt térkép vázlat mutatja be.

A csatlakozó, aszfalt burkolatú járdákhoz az új, térkő burkolatú járda szintben, kerti szegéllyel csatlakozik.

A területen meglévő aknafedlapok szintbe emelése és a 300×70 cm-es közmű alagút fedlap esetében a cseréje is a járda felújítási feladat részét képezi.

**3./ Pályaszerkezetek, burkolatok**

Az aszfalt burkolatos járda helyére 4 cm vastag térkő burkolat készül, fektető ágyazatra rakva, homok besöpréssel. A járda megtámasztása 100×20×5 cm-es, előregyártott kerti szegéllyel történik C 20-16/FN minőségű betongerendába ágyazva.

A csatlakozó aszfaltburkolat szélső sávját az új szegélyek mentén el kell bontani mintegy 30cm-es szélességben és a meglévővel azonos vastagságban helyre kell állítani.

A bontások során megsérült alaprétegeket szintén szükséges helyreállítani (15cm CKt-16 és 15 cm FZKA 0/22).

A kivitelezés során érintett burkolatlan területekre tereprendezés után minimum 20cm vastag humusz réteget kell elteríteni, majd 5dkg/m2 fűmag felhasználásával füvesíteni kell.

**4./ Vízelvezetés**

A felújítandó járda területén víznyelő nem található, a terület lejtés viszonyai a felújítás során nem változnak.

**5./ Kivitelezés**

A bontási és építési munkák során keletkező hulladékok folyamatos gyűjtése és szakszerű, a vonatkozó előírásoknak megfelelő elhelyezése a elengedhetetlen.

A kivitelezés során a gyalogos forgalmat biztosítani kell.

**6./ Közművek**

Az elektronikus közmű nyilvántartás alapján a felújítással érintett területen több közművezeték halad keresztül.

Az érintett közmű üzemeltetőkkel való egyeztetés, a szükséges szakfelügyeletek megrendelése szintén a kivitelező feladatát képezi.

**7./ Terület igénybevétel**

A beruházás Dunaújváros MJV Önkormányzatának tulajdonában lévő **730/58 és 730/332** hrsz.-ú ingatlanon, valósul meg a tulajdonos Önkormányzat beruházásában.

**8./Egyéb követelmények**

A munkák tételes meghatározását, mennyiségi adatait, a felhasználandó anyagok típusát és minőségét a mellékelt árazatlan költségvetés tartalmazza. Az építőipari munkák elvégzésére vonatkozó jogszabályokban előírt minőségű anyagok, építőelemek használhatóak és építhetőek be.

**9./ Mellékletek:** Térkép vázlat

Árazatlan költségvetés